Tydskrif publiseer naakfoto's van Kate | Nuus24
Tydskrif gekritiseer oor Kate-voorblad
Parys – 'n Franse tydskrif beweer hy sal Vrydag foto's van prins William se vrou, Catherine, publiseer, wat geneem is waar sy sonder 'n bostuk staan.Die foto's is glo geneem terwyl die Britse koninklike paartjie verlede week in Frankryk vakansie gehou het.Die Closer-tydskrif het lesers op sy webwerf genooi om die nuwe uitgawe te koop en "die foto's waarvoor die wêreld nie kan wag nie; die hertogin van Cambridge sonder 'n bostuk op die balkon van 'n gastehuis" te geniet.Die Britse media het Vrydag oor dié foto's berig en dit kan dalk nóg 'n skandaal vir die koninklike familie veroorsaak – kort nadat 'n Britse poniekoerant naakfoto's van prins Harry gepubliseer het.Die koninklike paartjie is tans in Maleisië, waar Catherine Donderdag haar eerste openbare toespraak in die buiteland gemaak het.– Volg Nuus24 op Twitter